CELEX: 32020R1473
Language: bg
Date: 2020-10-13 00:00:00
Title: Регламент за изпълнение (ЕС) 2020/1473 на Комисията от 13 октомври 2020 година за изменение за 317-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда

13.10.2020   
               
               
                  BG
               
               
                  Официален вестник на Европейския съюз
               
               
                  LI 334/1
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/1473 НА КОМИСИЯТА
         от 13 октомври 2020 година
         за изменение за 317-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени физически лица и образувания, свързани с организациите ИДИЛ (Даиш) и Ал Кайда (1), и по-специално член 7, параграф 1, буква а) и член 7а, параграф 1 от него,
         като има предвид, че:
         
                     (1)
                  
                  
                     В приложение I към Регламент (ЕО) № 881/2002 се посочват лицата, групите и образуванията, чиито финансови средства и икономически ресурси се замразяват по силата на същия регламент.
                  
               
                     (2)
                  
                  
                     На 8 октомври 2020 г. Комитетът по санкциите към Съвета за сигурност на Организацията на обединените нации реши да добави запис в списъка на лицата, групите и образуванията, спрямо които следва да се прилага замразяването на финансови средства и икономически ресурси.
                  
               
                     (3)
                  
                  
                     Поради това приложение I към Регламент (ЕО) № 881/2002 следва да бъде съответно изменено.
                  
               
                     (4)
                  
                  
                     За да се осигури ефективността на мерките, предвидени в настоящия регламент, той следва да влезе в сила незабавно,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложение I към Регламент (ЕО) № 881/2002 се изменя в съответствие с приложението към настоящия регламент.
         
         
            Член 2
            Настоящият регламент влиза в сила в деня на публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 13 октомври 2020 година.
            
               
                  За Комисията,
               
               
                  от името на председателя,
               
               
                  Генерален директор
               
               
                  Генерална дирекция „Финансова стабилност,
               
               
                  финансови услуги и съюз на капиталовите пазари“
               
            
         
         
            (1)  ОВ L 139, 29.5.2002 г., стр. 9.
      
      
         
            ПРИЛОЖЕНИЕ
            В приложение I към Регламент (ЕО) № 881/2002, в частта „Физически лица“, се добавя следният запис:
            
               „Jamal Hussein Hassan Zeiniye (изписване на оригиналния език: زینیھ حسن حسین جمال) (надежден псевдоним: Jamal Husayn Zayniyah; ненадеждни псевдоними: a) Abu Malek El Talleh; б) Abu Hussein; в) abu-Malik al-Ansari; г) Abu-Malik al-Shami; д) Abu-Malik al-Talli). Дата на раждане: a) 17.8.1972 г.; б) 1.1.1972 г.. Място на раждане: a) Benghazi, Либия; б) Al Tall, Сирийска арабска република; в) Tell Mnin, Сирийска арабска република. Гражданство: сирийско. Номер на паспорта 3987189 (сирийски паспорт). Национален идентификационен номер: a) 13080011550; б) 5877002 (сирийска лична карта, издадена на 25 май 2011 г.). Адрес: а) Сирийска арабска република; б) Arsal, Bekaa, Ливан. Друга информация: а) водач на „Фронт Ал-Нусра за хората от Леванта“ в West Kalamoun, Сирийска арабска република; б) имена на майката: Amina Tohmeh. Дата на определянето по член 7г, параграф 2, буква и): 8.10.2020 г.“